
	№ /27.1/51265-2026


	Դիտողություններ և առաջարկություններ չկան
	

	2. Ֆինանսների նախարարություն 
	01.10.2026թ.

	
	N 01/9-2/25634-2026


	1. Նախագծի շրջանակներում բացահայտված չեն աջակցության շրջանակներում նոր ապրանքատեսակի՝ իշխան տեսակի ձկան ֆիլեի ներառման, իշխան տեսակի ձկան յուրաքանչյուր 1 կիլոգրամի համար փոխհատուցման չափի ավելացման (գործող 820 դրամի փոխարեն՝ 1150 դրամ) շարժառիթները, աջակցության շրջանակներում ապրանքատեսակների համար հունիս-սեպտեմբեր ամիսների համար սահմանված փոխհատուցման չափերի (բացառությամբ ԵԱՏՄ ուղղությամբ փոխհատուցման չափը 50% նվազեցման) նույնությամբ պահպանումը (հաշվի առնելով սեզոնայնությամբ պայմանավորված դրանց նվազեցման հնարավորությունը): Այս առումով, առաջարկում ենք գործող ապրանքատեսակների համար դիտարկել սահմանված փոխհատուցման չափերի նվազեցման տարբերակը՝ սեզոնայնությամբ և ԵՄ անդամ երկրների պարագայում ներմուծման մաքսատուրքերի զրոյացմամբ պայմանավորված:
Բացի այդ, առաջարկում ենք վերանայել աջակցության շրջանակներում արտահանվող երկրների շրջանակը, այն դարձնելով առավել թիրախային (օրինակ, ԵՄ, Մեծ բրիտանիա, ԱՄՆ և Կանադա)։
 2. Վերոնշյալ որոշումով արտահանման աջակցության ծրագրի շրջանակներում փոխհատուցումների տրամադրումը սկսվել է 2026թ. հունիս ամսից և ներկայումս ընդգրկում է սեպտեմբեր ամիսը ներառյալ ժամանակահատվածը։ Միաժամանակ հիմնավորումներում ներկայացվել է ՍԱՏՄ-ի կողմից տրամադրված օպերատիվ տեղեկատվությունը, որով ներկայացվել է արտահանման ծավալներն ըստ ապրանքային խմբերի (2026 թվականի հունիսի 1-ից մինչև սեպտեմբերի 22-ն ընկած ժամանակահատվածի համար) և արտահանման աջակցության աշխարհագրությունը (երկրների քանակը)։
  Մինչդեռ կարծում ենք, որ աջակցության ծրագրերի շարունակման նպատակահարմարության հարցը պետք է դիտարկել այդ աջակցության արդյունավետության գնահատման տեսանկյունից։ Մասնավորապես որքանով են արտահանվող ապրանքները գնային առումով մրցունակ տվյալ երկրում, եթե աստիճանաբար նվազեցվի կամ հանվի պետական աջակցությունը, ինչպես է փոխվել արտահանվող ապրանքների ծավալները և արժեքները աջակցության տրամադրման յուրաքանչյուր ամիս՝ նախորդ ամսվա համեմատ, որը կբացահայտի տվյալ շուկայում հայկական ապրանքների աստիճանաբար ներգրավվածությունը և այլն։ 
   3. Վերոնշյալ և Հանրապետության կառավարության 2026 թվականի հունիսի 4-ի N 800-Լ որոշման մեջ լրացումներ և փոփոխություն կատարելու մասին» Կառավարության որոշումների նախագծերի ընդունման դեպքում անհրաժեշտ փոխհատուցման տրամադրման չափը հոկտեմբեր ամսվա համար գնահատվում է շուրջ 3.9 մլրդ դրամ, սակայն ներկայացված չեն վերջինիս ֆինանսավորման աղբյուրները: Հաշվի առնելով, որ 2026թ. կառավարության պահուստային ֆոնդում հասանելի միջոցներ առկա չեն, իսկ Էկոնոմիկայի նախարարության կողմից, բացի սույն միջոցառումների շրջանակներում սեպտեմբեր ամսվա արտահանումների համար ներկայացված 5.8 մլրդ դրամից ներկայացվել են շուրջ 17.1 մլրդ դրամի լրացուցիչ ֆինանսավորման պահանջներ տարբեր աջակցության ծրագրերի գծով՝ անհրաժեշտ է հստակեցնել նշված ծախսերի ֆինանսավորման աղբյուրը, այդ թվում՝ դիտարկելով նախարարության կողմից իրականացվող ծրագրերի օպտիմալացման, կրճատման, դադարեցման կամ վերաբաշխումներ կատարելու հնարավորությունները։
	1. Չի ընդունվել։
Նախագծի շրջանակներում նոր ապրանքատեսակի՝ իշխան տեսակի ձկան ֆիլեի, ինչպես նաև ԱՏԳ ԱԱ 0303 14 20 00 դասվող իշխան տեսակի ձկան ներառման և յուրաքանչյուր 1 կիլոգրամի համար փոխհատուցման չափերի փոփոխության վերաբերյալ առաջարկությունը ստացվել է Հայաստանի ձկնաբույծների միության կողմից՝
արտահանման շուկաների ուսումնասիրության արդյունքների հիման վրա, որը քննարկվել է նաև Էկոնոմիկայի նախարարությունում ոլորտի մի շարք տնտեսավարողների մասնակցությամբ։
Միաժամանակ տեղեկացնում եմ, որ ԵՄ անդամ երկրներ ներմուծման մաքսատուրքերի զրոյացման արդյունքում  փոխհատուցման չափերի նվազեցման առաջարկությունն անընդունելի է քանի, որ մինչ այդ տնտեսավարողները կարողանում էին օգտվել մաքսատուրքի վերադարձման ծրագրից։
2․ Չի ընդունվել։
Աջակցության ծրագրի շարունակման նպատակահարմարության հարցը դիտարկվում է տրամադրվող աջակցության արդյունավետության, սեզոնայնության, ինչպես նաև  արտահանման շուկաներում գնային առումով մրցունակության տեսանկյունից և ըստ այդմ վերանայվում են ապրանքների տեսակներն ու տրամադրվող աջակցության չափերը, մասնավորապես՝ հոկտեմբեր ամսվա համար շշալցված խաղողի և պտղահատապտղային գինիների, հայկական բրենդիի կամ հայկական կոնյակի արտահանման աջակցության չափը տարանջատվել է ըստ արտահանման երկրների հետևյալ սկզբունքով՝ նախորդ ամիսներին տրամադրվող փոխհատուցման չափը պահպանվել է երրորդ երկրներ արտահանումների համար, իսկ ԵԱՏՄ անդամ երկրներ արտահանելու համար նախատեսվել է տրամադրել նախորդ ամիսներին տրամադրվող փոխհատուցման 50%-ի չափով և հանվել է վերամշակման նպատակով մթերվող դեղձի և թզի համար փոխհատուցման տրամադրումը։
3․ Ընդունվել է ի գիտություն։


	3. Տարածքային կառավարման և ենթակառուցվածքների նախարարություն 
	28․09.2026թ.

	
	№ ԴԽ/15.3/36413-2026

	  Առաջարկություններ և դիտողություններ չկան։
	



